Az Internazionale csapatában kezdte a labdarúgást. 1963 őszén mutatkozott be a Prato csapatában, ahol egy idényt töltött el. A következő egy-egy szezonban a Potenza, majd a Varese labdarúgója volt. 1966 és 1969 között a Cagliari csapatában játszott. 1967-ben egy rövid ideig kölcsönben az amerikai Chicago Mustangs együttesében szerepelt. 1969-ben tért vissza nevelő egyesületéhez az Interhez, ahol hét idényen keresztül szerepelt és egy bajnoki címet szerzett a csapattal (1970–71). Ebben az időszakban kétszer lett az olasz bajnokság gólkirálya (1970–71, 1971–72). 1976 és 1979 között a Juventus játékosa volt és két bajnoki címet (1976–77, 1977–78), egy olasz kupa-(1979) és egy UEFA-kupa győzelmet (1976–77) ért el a csapattal. Az 1979–80-as idényben a Verona együttesében szerepelt. 1980–81-ben az alsóbb osztályú Viadanese csapatában fejezte be az aktív labdarúgást.